Επαρχία Ισκελέ

Η Επαρχία Ισκελέ (τουρκικά: İskele İlçesi) είναι επαρχία του μη αναγνωρισμένου κράτους της Τουρκικής Δημοκρατίας της Βόρειας Κύπρου, η οποία αποσπάσθηκε από την Επαρχία Γκαζιμαγούσα το 1998. Περιλαμβάνει τρεις υποεπαρχίες: την Υποεπαρχία Ισκελέ (Τρίκωμο), την Υποεπαρχία Μεχμεττσίκ (Γαλάτεια) και την Υποεπαρχία Γενί Ερένκιοϊ (Γιαλούσα). Πρωτεύουσά της είναι το Τρίκωμο, στο οποίο εγκαταστάθηκαν το 1974 Τουρκοκύπριοι εκτοπισμένοι από τη συνοικία Σκάλα της Λάρνακας, οι οποίοι μετονόμασαν τον οικισμό σε Ισκελέ (σκάλα στα τουρκικά). Ο πληθυσμός της ανερχόταν σε 21.099 κατοίκους το 2006. Καϊμακάμης («υποκυβερνήτης») της είναι ο Μπουνγιαμίν Μερχαμετσίζ. Παραπομπές